Bevezető

A következő dokumentáció egy egyszerű kosár weboldalt ismertet, HTML-t és Javascript-et használva. Az alkalmazással termékeket vehetünk fel egy listába, megadva a termék nevét, egységárát és darabszámát, s ezt egy gomb lenyomásával megjeleníti a képernyőre, a végösszeggel kiegészítve, amit Javascript segítségével számol ki a program.

Felhasználói dokumentáció

Alkalmazás használata

Az alkalmazás egy egyszerű űrlapot tartalmaz, ahol a felhasználók megadhatják a termék nevét, darabszámát és egységárát. A "Hozzáadás" gomb lenyomásával a megadott adatok egy új sorban jelennek meg a lista részben. A lista tartalmazza a termék nevét, egységárát, darabszámát és a végösszeget.

A program működtetésének menete:

Adja meg a termék nevét a "Termék neve" mezőben.

Adja meg a darabszámot a "Darabszám" mezőben.

Adja meg az egységárat a "Egységár" mezőben.

Nyomja le a "Hozzáadás" gombot.

A hozzáadott tétel megjelenik a lista részben.

Fejlesztői dokumentáció

HTML

Az alkalmazás a HTML nyelvet alkalmazza. Az HTML felelős az oldal tartalmi felépítéséért, azaz az űrlap és a listaelemek strukturális leírásáért.

JavaScript

A dinamikus funkcionalitásért és az eseményvezérelt működésért a JavaScript nyelvet alkalmazzuk.

Űrlap és Input Mezők

Az alkalmazás a felhasználói interakciókat egy űrlap segítségével valósítja meg. Az űrlap tartalmaz három input mezőt, ahol a felhasználók megadhatják a termék nevét, darabszámát és egységárát.

Termék neve (termeknev): Egy szöveges mező, ahol a felhasználók megadhatják a termék nevét.

Darabszám (dbszam): Egy számmező, ahol a felhasználók megadhatják a termék darabszámát.

Egységár (egysegar): Egy számmező, ahol a felhasználók megadhatják a termék egységárát.

Mindhárom mező tartalmaz egy azonosítót, amire később hivatkozunk a scriptünkben.

Hozzáad() Függvény

A JavaScript kódban található Hozzaad() függvény felelős az űrlap adatainak feldolgozásáért és a lista frissítéséért. A függvény először lekéri az input mezőkből a megfelelő adatokat. Ezután létrehoz egy új listaelemet (li), amely tartalmazza a termék nevét, egységárát, darabszámát és a végösszeget, kimeneti formázást (output formatting) alkalmazva. Ezt követően a sor hozzáadódik a listához mint elem.

Alternatív Megoldás

A kódban található kikommentezett kód egy alternatív megoldást jelöl. Ez az alternatív megközelítés egy eseményfigyelőt alkalmaz a gombra a JavaScript addEventListener segítségével. Ez annyi különbséget tesz, hogy a HTML-ben nem kell referenciát rendelnünk a script függvényére, hanem a függvény várja a weboldalon történt eseményt, ami ezesetben a Hozzáadás gomb megnyomása.

Összefoglalás

Az alkalmazás egy egyszerű kosár megvalósítását mutatja be HTML és JavaScript segítségével. A felhasználók könnyen adhatnak hozzá termékeket, és a lista frissül a felhasználói interakciókra. A fejlesztői dokumentáció segítséget nyújt az alkalmazás fejlesztői szempontjainak megértésében és testreszabásában.